Wag kabinetsaanpassing op Winde? | Netwerk24
Deur Piet, Parow 21 November 2020 00:00
Die naweek kies die Wes-Kaapse DA 'n leier. Die keuse is tussen Bonginkosi Madikizela, provinsiale leier, Masizole Mnqasela, speaker van die provinsiale wetgewer, en Pieter van Dalen en Wendy Philander.
Wen Mnqasela, wag daar 'n dilemma op hom en premier Alan Winde. In die Suid-Afrikaanse bestel is dit ongewoon dat 'n speaker, wat onpartydig moet wees en as onpartydig deur alle partye aanvaar moet word, tegelyk 'n partyleier en speaker kan wees. Die situasie sal onhoudbaar wees, veral in vurige politieke debatte wat hy veronderstel is om ewewigtig te hanteer.
Dalk wen Mnqasela nie, maar sou hy, het Winde dalk nie 'n ander keuse as om hom in sy kabinet op te neem nie.